നെറ്റ്ഫ്ലിക്സ് കാരണം പൊറുതിമുട്ടി ഒടുവില് കേസ് കൊടുത്ത് ബ്രോഡ്ബാന്റ് കമ്ബനി അമേരിക്കന് സ്ട്രീമിങ് പ്ലാറ്റ്ഫോമായ നെറ്റ്ഫ്ലിക്സിനെതിരെ കേസുകൊടുത്ത് ദക്ഷിണ കൊറിയയിലെ പ്രമുഖ ഇന്റര്നെറ്റ് സേവനദാതാക്കളായ എസ്.കെ ബ്രോഡ്ബാന്റ്. കൊറിയക്കാര് കൂട്ടത്തോടെ നെറ്റ്ഫ്ലിക്സിലെ ഉള്ളടക്കങ്ങള് കാണുന്നത് കാരണം നെറ്റ്വര്ക് ട്രാഫിക് പ്രശ്നങ്ങള് സൃഷ്ടിക്കുന്നുണ്ടെന്നും അതുമായി ബന്ധപ്പെട്ട അറ്റകുറ്റപ്പണികള്ക്കുള്ള ചിലവ് നെറ്റ്ഫ്ലിക്സ് തന്നെ വഹിക്കണമെന്നുമാണ് ബ്രോഡ്ബാന്റിെന്റ വക്താവ് അറിയിച്ചിരിക്കുന്നത്. നെറ്റ്ഫ്ലിക്സില് കഴിഞ്ഞ ദിവസം മുതല് പ്രദര്ശനമാരംഭിച്ച സ്ക്വിഡ് ഗെയിം എന്ന കൊറിയന് വെബ് സീരീസാണ് സ്ഥിതി കൂടുതല് വഷളാക്കിയത്. ഇൗ സീരീസ് റിലീസായതോടെ രാജ്യത്ത് യൂട്യൂബിന് ശേഷം ഏറ്റവും വലിയ രണ്ടാമത്തെ ഡാറ്റാ ട്രാഫിക് ജനറേറ്ററായി നെറ്റ്ഫ്ലിക്സ് മാറിയിരുന്നു.ഇന്റര്നെറ്റ് സര്വീസ് ദാതാക്കള്ക്ക് നെറ്റ്ഫ്ലിക്സ് ന്യായമായ പ്രതിഫലം നല്കണമെന്ന് അടുത്തിടെ സിയോള് കോടതി നിര്ദേശിച്ചിരുന്നു. അതിന് പിന്നാലെയാണ് എസ്.കെ ബ്രോഡ്ബാന്റ് പുതിയ കേസുമായി എത്തുന്നത്. ദക്ഷിണകൊറിയയിലെ ചില നിയമനിര്മ്മാതാക്കളും ഇന്റര്നെറ്റ് സേവനദാതാക്കള്ക്ക് നെറ്റ്ഫ്ലിക്സ് പോലുള്ള പ്ലാറ്റ്ഫോമുകള് പ്രതിഫലം നല്കണം എന്ന ആവശ്യവുമായി രംഗത്ത് എത്തിയിട്ടുണ്ട്.ആമസോണ്, ആപ്പിള്, ഫെയ്സ്ബുക്ക് എന്നീ കമ്ബനികള് കൊറിയയില് നെറ്റ്വര്ക്ക് ഉപയോഗ ഫീസ് നല്കുന്നുണ്ട്. ഏറ്റവും കൂടുതല് ഉപയോക്താക്കളുള്ള യൂട്യൂബും നെറ്റ്ഫ്ലിക്സും മാത്രം അത് നല്കുന്നില്ലെന്നും എസ്.കെ ബ്രോഡ്ബാന്ഡ് ചൂണ്ടിക്കാട്ടി. അതേസമയം, വലിയ ഹിറ്റായ മാറിയ കൊറിയന് സീരീസിന് അമേരിക്കയിലും വന് വരവേല്പ്പാണ് ലഭിക്കുന്നത്. ആദ്യമായി ഒരു കൊറിയന് സീരീസിനെ യു.എസില് ടോപ് പൊസിഷനില് എത്തിക്കുന്നതും സ്ക്വിഡ് ഗെയിംആണ്.